ТЕХНИЧКИ ОПИС

За извођење радова на Изградњи приступних саобраћајница са паркинг просторима (Комплекс градских базена ''Језеро'' са пратећим садржајем, КП БР. 7008 КО Кладово)

**Општи опис локације:**

Локација намењена за комплекс градских базена „Језеро“ у оквиру којих се планира изградња приступнних саобраћајница са паркинг просторима је катастарска парцела број 7008 КО Кладово. Предметна парцела је у обухвату ПГР-а Кладова, као грађевинско земљиште у оквиру урбанистичке целине II Фетислам, спорт и рекреација.

Површина предметне кп бр.7008 КО Кладово износи 22.548,0м².

Локација - граница подручја Парцела је на равном терену и неправилног је облика. Подручје обухваћено Пројектом граничи се са следећим катастарским парцелама:

* Са севере стране: кп.бр.7009 КО Кладово;
* Са источне стране: кп.бр.7009 КО Кладово;
* Са јужне стране: кп.бр. 4625, 4949 КО Кладово;
* Са западне стране: кп бр.4636, 4637, 4638, 4639/3, 4639/2, 4639/1, 4640, 4641, 4642 и 6876 КО Кладово;

ОПИС КЛИМАТСКИХ УСЛОВА И ЗОНЕ СЕИЗМИЧНОСТИ

а. II - Климатска зона

б. Сеизмичност VIII MC ОПИС ОБЈЕКТА РЕГУЛАЦИОНО И НИВЕЛАЦИОНО РЕШЕЊЕ

**Функционалне и техничке карактеристике**

СИТУАЦИОНИ ПЛАН

Стационажа Приступне саобраћајнице са паркинг просторима (Комплекс градских базена ''Језеро'' са пратећим садржајем, КП БР. 7008 КО Кладово је од

- Потез 1; од 0+000,00 до 0+070,00

- Потез 2; од 0+000,00 до 0+138,00

- Потез 3; од 0+000,00 до 0+020,00

- Потез 4; од 0+000,00 до 0+070,00

Основни задатак је да саобраћајница добије нови попречни профил, а да у ситуационом погледу буде геометријски сређена, уз посебан и битан услов да се целокупно пројектовање одвија искључиво у оквиру постојеће катастарке парцеле без задирања у експропријационе односе. Извођач се мора држати постојећег коридора предметне саобраћајнице. Рачунска брзина у функцији ранга улице, Вп = 50 км/час.

Пројектом за грађевинску дозволоу, за изградњу саобраћајних површина обрађене су све саобраћајнице и отворене паркинг површине унутар комплекса предвиђеног за изградњу градских базена „Језеро“ са пратећим садржајим.

Површина саобраћајних површина које су обухваћене пројектом износи П=2353.24м². Простор на коме се планира изградња поменутих саобраћајних површина са паркинг простором налази се на западној страни катастарске парцеле 7008 између два језера и стамбене намене на западу. Са источне стране граница је постојећа спортска дворана.

Предметни простор представља неизграђено грађевинско земљиште између два постојећа језера и спортске хале. Језера су дренажно-рекреационо језеро и ретензионо језеро атмосферске канализације у којима се помоћу прелива и пумпи ниво одржава на пројектованој коти од 39.00м. У непосредној близини на западној страни налази се планирана саобраћајница за потребе стамбеног насеља. Пројектовано стање саобраћајни приступ комплексу остварује се са планиране површинске раскрснице улице Црепарске и улице ПереДимитријевића, а као продужетак улице Црепарске и лоциран је на северозападној страни комплекса.

Са површинске раскрснице пројектована је саобраћајница-осовина 1 ширине 5.50м за двосмерно кретање возила којом се остварује контролисани улазак у комплекс помоћу рампи. На том месту лоциран је и инфо-пулт са санитарном контролом и видео надзором. На делу ове саобраћајнице, након контролног пункта, пројектом је предвиђено обострано управно паркирање за кориснике будућег комплекса са паркинг местима димензија 2.50×5.00м. Остварено је укупно 56пм од чега 4пм за особе са посебним потребама. Саобраћајница-осовина 1 пројектована је са “слепим” завршетком и окретницом која својим геометријским елементима омогућава несметано маневрисање и окретање не само путничких аутомобиле већ и возила дужине до 8м (доставна возила-камиони, возила за одвоз смећа, противпожарна возила). Са ове саобраћајнице одваја се саобраћајница-осовина 2 којом се приступа управној згради, објекту за спасипоце, кафе ресторану и платоу на коме су смештени контејнери за ђубре.

Саобраћајница-осовина 2 пројектована је са ширином 5.00м и намењена је двосмерном кретању возила. Крај саобраћајнице такође је пројектован са слепим завршетком и ширином 6.00м али тако да са приступом платоу за контејнере-осовина 3, ширине 3.50м, формира Т-окретницу која омогућава несметано окретање свих будућих корисника овог простора а посебно возила за одвоз смећа-није потребна повратна-рикверц вожња. На делу ове саобраћајнице поред објекта Управне зграде пројектован је отворени паркинг са 4пм за потребе запослених у комплексу. Пројектована паркинг места су дим. 2.50×5.50м. За потребе корисника и запослених у комплексу који свој долазак остварују мотором или бициклом, на улазу у комплекс и у близини кафе ресторана, предвиђене су паркинг површине капацитета 20пм за бицикле дим. 0.70×2.10м и 5пм за моторе дим.1.25×2.10м . На паркиралишту за бицикле и мотоцикле између сваког другог паркинг места прдвиђено је привезиште и ослонац у облуку У-профила.

Подужни нагиби саобраћајница крећу се од мин.0.25% на делу саобраћајнице оса-1, преко 0.50% на делу саобраћајнице-осовина 1 и већем делу саобраћајнице осовина 2, до 2.95 % и мах. 7.75% на делу везе на постојећу саобраћајницу, улица Црепарска. Доминантан подужни нагиб саобраћајница износи 0.50% и присутан је на већем саобраћајница, оса-1 и оса-2. Дуж саобраћајнице-осовина 1, на делу са минималним нагибом од 0.25% пројектован је линијски систем од бетонских каналица како би се омогућило брзо и ефикасно одвођење атмосферске воде са коловоза. Попречни нагиб саобраћајница износи 2.00% осим на делу прикључења на постојећи пут-ул.Црепарску и међусобног укрштања саобраћајница, где се нивелисање саобраћајних површина ради према посебном нивелационом плану.

Укупна површина под коловозом свих саобраћајница износи 1598.48м² и паркингом 754.76м², што укупно чини 2353.24м² саобраћајних површина.

Овим пројектом остварено је укупно 60 пм за аутомобиле за потребе запослених и посетиоца-корисника и 25пм за моторе и бицикле. Посматрајући остварени број паркинг места и потребе запослених и посетилаца-корисника, можемо констатовати да пројектовани број паркинг места у потпуности задовољава исказане потребе узимајући у обзир намену и локацију простора као и старосну структуру будућих корисника.

**Подужни профили**

Подужни профили колских саобраћајница утврђен је на основу коте прикључења на постојећу улицу Црепарску, коте пода приземља објеката које је потребно саобраћајно опслужити, као и коте постојећег терена у непосредном окружењу. Подужни профили по осовини свих колских саобраћајница илустровани су посебним графичким прилозима.

**Попречни профили**

У попречном профилу колске саобраћајнице пројектоване су са ширином коловоза од 5.00м, 5.50м до 6.00м. Пројектоване ширине коловоза довољне су за двосмерно кретање возила имајући у виду интензитет саобраћаја и врсту возила која ће их користити.

**Материјали и конструкција**

Коришћени стандарди за Пројекат коловозне конструкције : СРПС УЦ4. 010; СРПС УЦ4. 012; СРПС УЦ4. 015; СРПС УЕ8. 010; СРПС УЕ4. 014 ; СРПС УЕ9. 021 ; СРПС УЕ9. 020 ;

Усвојена коловозна конструкција димензионисана је за средње саобраћајно оптерећење. Попречни нагиб саобраћајница и паркинга износи 2.00% осим на делу укрштања са другим саобраћајницама.

Коловоз и паркинг простори се асфалтирају и пројектом је предвиђена вишеслојна конструкција.

Површина која се асфалтира износи P=2.353,24 m².

Коловозна конструкција колских саобраћајница( оса 1-2 ) и паркинг простора је флексибилна и има следећи састав и дебљину:

* хабајући слој од асфалт бетона АБ11
* горњи носећи слој од бито шљунка БНС 22
* горњи носећи слој дробљеног каменог материјала (4-8мм)
* горњи носећи слој од дробљеног камена туцаник 0-31мм
* тампонски слој дробљеног каменог агрегата крупноће 0-63mm

Горњи слојеви од битуменизираног материјала служе да преко коловозног застора прима притиске и остале утицаје саобраћаја и да их пренесе на даљи носећи слој, а преко њега на постељицу. Горњи носећи слој je jeднослојан. Дебљина слоја у уваљаном стању je 6cm, а не сме бити мање од 5 cm за BNS22, односно 4cm у уваљаном стању, а не сме бити мање од 3.5 cm за АВ11. За израду дорњег носећег слоја могу се у зависности од дебљине уваљаног слоја, применити ситнозрне, средњезрне минералне мешавине. При томе, максимално зрно у мешавини може износити највише 2/3 дебљине слоја у уваљаном стању. Код ручног уграђивања температура асфалтне масе не сме ни у ком случају бити испод 150°C.Уграђивања при температури ваздуха и испод +5 °С није дозвољено, као ни рад по киши и мокрој смрзнутој подлози. Према паду температуре асфалтне масе због утицаја ветра надзорни орган ће предузети потребне мере. Уграђивање при температури ваздуха испод +5°C није дозвољено као ни рад по киши и влажном времену. Надзорни орган може забранити уграђивање и при дневним температурама од + 5 до +10 °C ако дува јачи ветар. Извођач је обавезан да води дневник температуре асфалтне масе и температуре ваздуха, на месту справљања и уграђивања, с тим да се мерење асфалтне масе врши за сваку туру, а ваздуха у летњем периоду 3 пута дневно, а у осталим 5 пута дневно.

**Ивичњаци**

Оивичење колских саобраћајница предвиђа се бетонским ивичњаком 18/24. Денивелација коловоз–ивичњак износи 12cm. Оивичење између коловоза и паркинг предвиђено је бетонским ивичњаком 10/20mm без денивелације и представља осим функционалног и раздвајање две површине. Између паркинга и зеленила пројектовано је оивичење бетонским ивичњаком 18/24 са денивелацијом од 12cm. На делу укрштања са пешачким кретањима предвиђено је обарање ивичњака и оивичење бетонским ивичњаком 18/12cm са денивелацијом од 2cm како би се омогућило несметано кретање особа са инвалидитетом. Бели бетонски ивичњаци 18/24/100 постављају се преко јастука од мршавог бетона, са фугама ширине до1цм, које су испуњене цементним малтером са упуштањем фуга за 1cm. Испод бетонског јастука насути тампон слој од шљунка. Полукруг раскрсница и кривина се формира из сегмената равних ивичњака који су предходно машински „геровани“ под углом датим у пројекту.

**Зеленило**

Пројектом изградње саобраћајних површина са паркинг просторима у комплексу градских базена «Језеро» са пратећим садржајима није планирано зеленило, јер се оно обрађује у посебном пројекту спољног уређења. Треба напоменути да је дуж паркинг простора са западне стране планиран дрворед који има вишеструку функцију: одваја комплекс од стамбеног дела насеља, смањује ниво буке и загађења, остварује лепши и угоднији доживљај и оплемењује простор. Са источне стране паркинга и саобраћајница се такође планира зеленило али у комбинацији травнатог партера, полеглих форми и групација дрвећа, а све у циљу повезивања простора комплекса у целину.

**Регулациона и нивелациона решења**

Регулационе и грађевинске линије дефинисане су у односу на постојећу регулацију улица као и у односу на објекте. Коте новопројектованог објекта и нивелациони елементи уређеног простора дефинишу се у односу на постојеће објекте и собраћајницу.

**Одводњавање атмосферских вода**

Одводњавање колских саобраћајница у попречном смислу предвиђено је гравитационим отицањем воде до риголе, односно ивичњака. У подужном смислу вода дуж ивичњака, односно риголе, отиче до сливника, а даље затвореним системом кишне канализације.

Пре почетка радова Извођач је дужан да провери све попречне и подужне профиле и коте и да изврши геодетско размеравање и обележавање.